Dobro jutro, 10.10.2002

Naslov: 20 LET PRIJATELJSTVA

Napoved za voditelja:

Letos mineva 20 let, odkar sta občina Krško in občina Obrigheim iz Nemčije podpisala listino o prijateljstvu. Ob tem jubileju je krško občino obiskala delegacija prijateljskega mesta, ob jubileju pa so pripravili tudi svečano proslavo in ga primerno obeležili. Nenazadnje je takšnih vezi še premalo in bi jih morali še bolj gojiti.

	T- Iz Krškega: Goran Rovan

	X- Snemalec: Jože Grajžl

	
	Ko se je začela gradnja jedrske elektrarne v Krškem, je takratno vodstvo krške občine z županom Nikom Kurentom na čelu začelo vzpostavljati stike z občino Obrigheim, kjer so Nemci postavili svojo prvo nuklearko. Stiki so se iz leta v leto širili, zato so aprila 1982.leta podpisali Listino o prijateljstvu obeh občin.

	T-  SILVO GORENC

	X-  nekdanji župan občine Krško, podpisnik listine o prijateljstvu

	
	V dvajsetih letih se je spletlo veliko prijateljskih vezi med ljudmi iz obeh občin. Vsako leto so izmenjevale številne delegacije, ki so udejanjale besede zapisane v listini o prijateljstvu.

	T-  ROLAND ZIMMERMANN

	X-  nekdanji župan občine Obrigheim, podpisnik listine o prijateljstvu

	
	Sodelovanje obeh občin, ob tem je treba omeniti, da šteje občina Obrigheim zgolj pet tisoč prebivalcev, je bilo vseskozi zgledno. Zaradi precejšnje razdalje pa ni prišlo do večjega gospodarskega sodelovanja.

	T-  FRANCI BOGOVIČ

	X- župan občine Krško

	
	Ob letošnjem jubileju je številčna delegacija iz Obrigheima obiskala krško občino. Kot ponavadi so obiskali precej krajev, gostitelji so jim pripravili svečano proslavo, gostje pa so pred občinsko stavbo posadili tudi drevo prijateljstva.

	T-  ROLAND LAUER

	X- župan občine Obrigheim

	
	 Poskus pred leti, da bi tudi zasadili drevo prijateljstva namreč ni uspel, saj so to drevo hoteli pripeljati iz Nemčije.

	T-  ROLAND LAUER

	X- župan občine Obrigheim

	
	Pred dvajsetimi leti seveda nihče ni verjel, da se bo to prijateljstvo ohranilo tako dolgo. Med tistimi, ki so bili največkrat na obiskih pa so prav gotovo kulturniki. Zato so tudi ob jubileju v krškem kulturnem domu odprli skupno likovno razstavo.

	T-  ANTON WINTERKORN

	X- vodja likovne skupine iz Obrigheim-a

	
	V želji, da bi sodelovanje med Obrigheimom in Krškim še razširili, so letos prvič prišli na obisk tudi osnovnošolci in srednješolci.

	T-  ERNEST SIMONČIČ

	X- ravnatelj Srednje šole Krško

	
	Gotovo je to porok, da se bo dvajsetletno sodelovanje še nadaljevalo in da ga bodo gojile tudi prihodnje generacije.

	T-  FRANCI BOGOVIČ

	X- župan občine Krško

	
	……..zelo pomembno.

	
	


Traja:






Potreben prevod iz nemščine!

